[{"text_idx": "#000005", "text": "Roedd myfyrwyr Coleg y Drenewydd yn ddigon lwcus i gael ymweliad gan siaradwr gwadd. Fe wnaeth Kate Morgan o\u2019r Coleg Norland enwog ymweld a\u0302 myfyrwyr y cwrs Gofal Plant i roi cyflwyniad ar sut beth mewn gwirionedd yw bod yn un o\u2019r nanis Norland uchel eu bri."}, {"text_idx": "#000007", "text": "Siaradodd Kate a\u0302 myfyrwyr Gofal plant Lefel 2 a 3 yn y Coleg ac ateb eu cwestiynau yr oeddent wedi disgwyl yn eiddgar i\u2019w holi. Drwy\u2019r cyflwyniad, rhannodd Kate wybodaeth am y mathau o leoliadau gyrfa a chyflog y gall nani Norland eu cael, yn ogystal a\u0302 pheth o\u2019r hyfforddiant mwy arferol a wnaethant gan gynnwys cyrsiau gyrru wrth lithro a hunan-amddiffyn ac amlinellodd manteision hyfforddi ar safon mor uchel i ddod yn un o\u2019r goreuon."}, {"text_idx": "#000008", "text": "I rai myfyrwyr coleg, dyma\u2019r cam nesaf iddynt wrth ymgymryd a\u0302\u2019u breuddwydion o fod yn rhan o addysg y blynyddoedd cynnar gyda Choleg Norland Nannies yn caniata\u0301u i fyfyrwyr gofrestru ar ddau gwrs, sef BA (Anrh) Datblygiad a Dysgu y Blynyddoedd Cynnar ochr yn ochr a\u0302\u2019r Diploma Norland enwog."}, {"text_idx": "#000009", "text": "Mwynhaodd y myfyrwyr o\u2019r Coleg y sgwrs addysgol yn fawr gyda rhai myfyrwyr hyd yn oed yn bwriadu ymweld a\u0302 Choleg Norland yng Nghaerfaddon i\u2019w ystyried fel y cam nesaf ar eu llwybr gyrfa."}, {"text_idx": "#000010", "text": "Y llynedd, roedd Libby Cawley o gwrs Gofal Plant y Drenewydd yn ddigon ffodus i sicrhau un o\u2019r llefydd cyfyngedig i fynychu\u2019r Coleg."}]